L’habillement traditionnel kabyle, aspect d’un imaginaire identitaire (cas de l’habillement masculin et féminin, à Tizi-Ouzou et le nord de Sétif)
Date2016
Author
Hemena, Nabil
Lalam, Mira
MetadataShow full item record
Abstract
Tazrawt-nneɣ terza yiwen uzamul seg izamulen i ɣef tbed tmaziɣt n weɣref aqbayli ; iselsa n leqbayel ama d wid n tlawin neɣ wid n yergazen zik, akked ubeddel yellan deg tmetti taqbaylit . Deg uḥric n ntesnarayt, newwi-d awal ɣef tmental n wefran n usentel-agi.Tamukrist n tezrawtnneɣ tebna ɣef wamek ttlusun at zik d ayen id immalen asugen degs di snat n temnaḍin Agafa n Ṣṭif d tin tizi wezzu. Yel leqdic usnan yessefk ad yebnu ɣef turdiwin,nekni di tezrewt-nneɣ neɛreḍ ad iḥiwec sya w sya iwakken ad naf tifrat i leqdic-nneɣ. Nexdem annay,imi fell-as i yebna yal leqdic neffeɣ s annar njemɛed amud,nessexdem adiwenni,nefka isteqsiyen i yimessulɣa d ayen iɛawnen deg usishel n leqdic. Am wakken nessexdem tugniwin id yemmalen yal ṣṣenf n y iselsa. Deg ixef amenzu newwi-d awal ɣef umezruy n yiselsa n leqbayel akked tulmisin-ines. Syin nemmeslay-d ɣef iselsa iqburen n leqbayel d izamulen i d-mmalen deg tmetti ,ama d wid n tama n ugfa n Sṭif neɣ wid n tizi wezzu n yergazen d tlawin. Am wakken i d-nemmeslay deg uḥric wis sin ɣef tmentilt yeǧǧan imdanen n snat n temnaḍin-agi ad lsen iselsa, d wazal sɛan ɣer-sen. Deg ixef wis kṛaḍ tazwart-nneɣ terza assaɣ yellan ger iselsa lleqbayel n snat n temnaḍin akked usugen, nufa-d dakken asugen yessebgan-d tugna d uzamul n tmurt n leqbayel s yiselsa i ttlusun yemdanen.Dacu kan iselsa-agi yella-d ubeddel deg-sen acku tudert n yemdanen tettbeddil yerna tcud ɣen wannaw n yeḥricen,axeddim yellan deg tdamsa d yedles n tmura tiberraniyin ɣer tmurt-nneɣ nufa-d dakken yella wassaɣ d ameqran deg wayen yerzan iselsa n yemdanen n temnaḍin-agi, ma yella damgired yellan ger iselsa-nsen yettban-d deg talɣa akked wakud ideg ttlusun yemdanen iselsa-agi ; amedya :lfuḍa rennun-tt tlawin n ugafa n ṣṭif ɣef tqendurt deg tmeɣriwin kan,am wakken i d-nufa tamnaṭ n Ṭizi Wezzu tesɛa aṭas n wannawen n tqendyar ɣef temnaṭ n Ṣṭif Tazrawt agi-nneɣ nebna-tt ɣef usentel n y-iselsa n leqbayel zik acku iselsa ssebgane-n-d tamagit n tmetti taqbaylit ur nufi ara ad n-ini iselsa-agi ad yekfu fell-asen w awal nessaram ad ili-nt tezrawin nniḍen ara yesnarnin deg usentel-agi.
fra_Latn ron_Latn eng_Latn eus_Latn pap_Latn eng_Latn shn_Mymr kab_Latn